৪ ফেব্রুয়ারি ২০১৪ সালে স্টিভ বালমার প্রধান নির্বাহী কর্মকর্তার পদ থেকে অবসর নেন, এবং তার সে জায়গা নেন তৎকালীন মাইক্রোসফটের ক্লাউড ও এন্টারপ্রাইজ বিভাগের প্রধান সত্য নাদেলা। একই দিনে বিল গেটসকে প্রতিস্থাপিত করে জন ডব্লিউ থম্পসন চেয়ারম্যানের জায়গা নিয়ে নেন, এবং বিল গেটস তখন থেকে একজন প্রযুক্তি উপদেষ্টা হিশেবে দায়িত্ব পালন করে আসছেন। মাইক্রোসফটের ইতিহাসে থম্পসন দ্বিতীয় কোন চেয়ারম্যান। ২৫ এপ্রিল ২০১৪ মাইক্রোসফট ৭২০ কোটি ডলারে নকিয়ার যন্ত্র ও পরিষেবা বিভাগ কিনে নেয়। নতুন এ অধিগ্রহণের নামকরণ করা হলো মাইক্রোসফট মোবাইল ওই। ১৫ সেপ্টেম্বর ২০১৪ সালে মাইক্রোসফট "মাইনক্রাফট"-খ্যাত গেম নির্মাতা প্রতিষ্ঠাতা মোজাং ২৫০ কোটি ডলারে কিনে নেয়। ৮ জুন ২০১৭ সালে মাইক্রোসফট হেক্সাডাইট নামে একটি ইসরায়েলি নিরাপত্তা ফার্ম ১ কোটি টাকায় কিনে নেয়। 

২০ ফেব্রুয়ারি ২০১৮ সালে মাইক্রোসফট কর্পোরেশন জানায় যে রাজনীতি সংশ্লিষ্ট গ্রাহকদের নিরাপত্তার জন্য তারা তাদের সাইবার নিরাপত্তা পরিষেবা অ্যাকাউন্টগার্ড জার্মানি, ফ্রান্স ও স্পেনসহ ১২টি নতুন বাজারে প্রদান করবে। 

২৬ মার্চ ২০২০ সালে মাইক্রোসফট ঘোষণা দেয় যে তারা অ্যাফার্মড নেটওয়ার্কডস ১৩৫ কোটি টাকায় কিনে নিচ্ছে। 

২০১৯–২০ করোনাভাইরাসের বৈশ্বিক মহামারীর জন্য মাইক্রোসফট ১৭ মার্চ ২০২০ সালে ঘোষণা দেয় যে তারা অনির্দিষ্ট সময়ের জন্য তাদের সমস্ত খুচরা দোকান বন্ধ করে দিচ্ছে। 

২০১৪–বর্তমান: উইন্ডোজ ১০, মাইক্রোসফট এজ ও হোলোলেন্স
১৯৯৫–২০০৭: ইন্টারনেট, উইন্ডোজ ৯৫, উইন্ডোজ এক্সপি ও এক্সবক্স
করপোরেট পরিচয়
২০০৭-২০১১: মাইক্রোসফট আজুর, উইন্ডোজ ভিস্তা, উইন্ডোজ ৭, ও মাইক্রোসফট স্টোর